|  |
| --- |
| **Titel:** **Hvilken betydning har tiden i mødet med borgeren i Den sociale hjemmepleje i Københavns kommune, og vil øget tid til sygeplejefaglig udredning øge kvaliteten i den sundhedsfaglige dokumentation?** |
| **Præsentation:** Socialforvaltningens sociale hjemmepleje har en sygepleje, hvor der er afsat tid til at besøge nye borgere. Her skal sygeplejen lave en sygeplejefaglig udredning og sørge for at dokumentere det nødvendige i journalen. Målgruppen er Københavns kommunes borgere mellem 18-65 år. Hvor meget tid skal der egentlig anvendes til dette? Og er der udfordringer med de udsatte borgere, som gør det svært for sygeplejersken at nå at lave en god udredning? Vi reflekterer over, hvor meget tid der skal anvendes til at dokumentere med tilstrækkelig kvalitet efter et sådant første møde. Hvordan kan sygeplejevisitationen (som er dem der udmåler tiden til sygeplejersken) visitere den tilstrækkelige tid, sådan at dokumentationen lever op til f.eks. patientsikkerheden og lovgivningen. Og giver mere tid nødvendigvis mere kvalitet?  |
| **Beskrivelse:**Sygeplejevisitationen visiterer XX minutter til sygeplejefaglig udredning. Ifølge vores auditering har vi ikke opnået den kvalitet som vi søger hos alle medarbejdere. Skyldes det medarbejdernes manglende kompetencer, eller manglende tid til at dokumentere, eller er der andre faktorer i spil, såsom at nogle borgere er udsatte og sværere at danne relation til. Vi ønsker at få undersøgt, hvordan kvaliteten er nu, i forhold til den mængde tid, der er afsat til udredningen i sammenligning med hvis vi øger tiden til besøget. Vi ønsker at undersøge hvilken faktor tid har for kvalitet af plejen, og samtidig blive bevidst om, hvilke andre faktorer der gør sig gældende for kvaliteten i dokumentationen.  |
| **Metode:**Vi har en række data om hvor meget tid der anvendes. Vi har ligeledes et dokumentationssystem, som kan tilgås for at analysere kvaliteten i dokumentationen. Vi har auditering fra 2020, hvor kvaliteten af medarbejdernes dokumentation vurderes. Vi har en sygeplejevisitation, som kan interviewes. Vi har sygeplejersker, som har en udekørende funktion. Her kan der laves et observationsstudie ude hos borgerne ved at ”køre” med medarbejderen.Det kan ligeledes være et litteraturstudie på baggrund af, hvad der tidligere er blevet forsket i emnet. Der kan således vælges en række metoder for at belyse emnet. Vi ønsker at der laves et feltstudie hvor det observeres om kvaliteten i plejen og dokumentationen øges når sygeplejersken har mere tid. Derudover har den studerende mulighed for at interviewe medarbejdere og ledelse på stedet, samt at interviewe borgerne i det omfang de ønsker at deltage. |
| **Tidshorisont:**Der kan startes med det samme. Det kan tage få dage eller en måned med feltstudie osv.  |
| **Henvendelse om projektforslaget**Som centerchef har jeg henvendt mig, da jeg gerne vil have mere refleksion og mere databaseret dialog om emnet. Det er et meget relevant og praksisnært emne. Vi kan tilbyde at de studerende kan blive en del af hverdagen på et stort center med mange aktiviteter og som er tæt på en utraditionel borgermålgruppe. Man skal være meget velkomne til at fremlægge resultaterne ved afslutningen.  |
| **Kontaktperson(er):** Camilla Arent, gq6q@kk.dk eller på 24795953 |
| **Andre bemærkninger:** I må meget gerne starte hurtigst muligt. |